Ενδείξεις και αποτελεσματικότητα της χορήγησης προφυλακτικής ενδοφλέβιας αντιβίωσης στις χειρουργικές επεμβάσεις της σπονδυλικής στήλης: Συστηματική ανασκόπηση:
Creators: name: Παππά, Ελένη Δημητρίου
Publisher: name: Aristotle University of Thessaloniki
Year: 2013
Subjects: μετεγχειρητικές λοιμώξεις χειρουργικής περιοχής
επεμβάσεις σπονδυλικής στήλης
προφυλακτική αντιβίωση
Surgical site infections
Spine surgery
Antibiotic prophylaxis

description: Σκοπός της παρούσας μελέτης ήταν να διερευνηθεί αν στις επεμβάσεις στη σπονδυλική στήλη η προεγχειρητική χορήγηση ενδοφλέβιας αντιβίωσης μειώνει την πιθανότητα εμφάνισης μετεγχειρητικών λοιμώξεων τραύματος. Επίσης, εξετάστηκε το αν η χορήγηση ενδοφλέβιας αντιβίωσης μετεγχειρητικά μειώνει την παραπάνω πιθανότητα. Πραγματοποιήθηκε εκτεταμένη αναζήτηση σε τρεις ηλεκτρονικές βάσεις δεδομένων (PubMed, Scopus, Cochrane) και σε πρακτικά διεθνών συνεδρίων νευροχειρουργικής. Συνολικά εντοπίστηκαν 14 τυχαιοποιημένες κλινικές μελέτες, εκ των οι 11 αφορούσαν το πρώτο ερώτημα και οι τρεις το δεύτερο. Στο σύνολο των μελετών συμμετείχαν 3082 άτομα. Τα δεδομένα των 2229 ατόμων χρησιμοποιήθηκαν για την ανασκόπηση του πρώτου ερωτήματος. Τα δεδομένα των υπόλοιπων 853 ατόμων χρησιμοποιήθηκαν για την ανασκόπηση του δεύτερου ερωτήματος. Τα αποτελέσματα της ανάλυσης έδειξαν ότι οι ασθενείς που λαμβάνουν προεγχειρητική ενδοφλέβια αντιβίωση έχουν 63% μικρότερη πιθανότητα εμφάνισης μετεγχειρητικών λοιμώξεων στη χειρουργική περιοχή (OR=0.37, 95% διάστημα εμπιστοσύνης: 0,22,0,62, p=0,0001). Οι ασθενείς που λαμβάνουν μετεγχειρητική ενδοφλέβια αντιβίωση έχουν 49% μικρότερη πιθανότητα ανάπτυξης λοιμώξεων στη χειρουργική περιοχή (OR=0.51, 95% διάστημα εμπιστοσύνης:0,26,0,98, p=0,04). Δεν υπήρχε ετερογένεια μεταξύ των μελετών, όπως έδειξαν η δοκιμασία χ2 και ο δείκτης ασυνέπειας (Ι2). Επίσης, δεν ανιχνεύθηκε σφάλμα δημοσίευσης. Τόσο η προεγχειρητική όσο και η μετεγχειρητική προφυλακτική χορήγηση ενδοφλέβιας αντιβίωσης σε ασθενείς, που υποβάλλονται σε χειρουργικές επεμβάσεις στη σπονδυλική στήλη μειώνουν την πιθανότητα εμφάνισης μετεγχειρητικών λοιμώξεων στη χειρουργική περιοχή.
description: The purpose of this study was to assess whether preoperative or post-operative intravenous antibiotics reduces the incidence of surgical site infections in patients undergoing spinal surgery. Systematic search was performed in three electronic databases (PubMed, Scopus and Cochrane) and conference proceedings covering neurosurgical issues. 14 randomized controlled trials were identified, enrolling 3082 patients. Data from 2229 patients were used in order to examine whether preoperative antibiotic prophylaxis is beneficial in patients undergoing spinal surgery. Data from the remaining 853 patients were used to assess whether post-operative intravenous antibiotics prevent surgical site infections. Τhe odds of developing infection was lower in patients receiving antibiotic prophylaxis (OR: 0.37; 95% CI: 0.22, 0.62, p=0.0001). Furthermore, the odds of infection was almost half in patients with post-operative continuation of intravenous antibiotics (OR: 0.51; 95% CI: 0.26, 0.97, p=0.04). Heterogeneity did not exist among the trials as indicated by Chi2 test and inconsistency test (I2). In addition, there were no indications of publication bias. The results support the use of preoperative or post-operative administration of antibiotics. Preoperative antibiotic prophylaxis or post-operative intravenous antibiotics reduces the risk of surgical site infections in patients undergoing spinal surgery.